ΓΡΑΠΤΗ ΕΡΩΤΗΣΗ E-0350/01

υποβολή: Raffaele Lombardo (PPE-DE) προς την Επιτροπή

(13 Φεβρουαρίου 2001)

Θέμα: Επείγοντα μέτρα για την καταπολέμηση της ΣΕΒ

Λαμβάνονταςπόψη τη σοβαρότητα της απειλής για την ανθρώπινηγεία σε ευρωπαϊκό επίπεδο, που έχει προκαλέσει η νόσος της ΣΕΒ και εν όψει του ανησυχητικού περιεχομένου του κοινοτικού εγγράφου του 1990

στο οποίο περιλαμβάνονται οδηγίες που αποσκοπούν στο να καθησυχασθούν οι φόβοι όσον αφορά τους κινδύνους και την έκταση του φαινομένου μόνον για οικονομικούς και εμπορικούς λόγους, και το γεγονός ότι τα θεσμικά όργανα έχουν καθήκον να τηρούν τις διατάξεις που προβλέπουν αντίστοιχα τα άρθρα 152 για τη δημόσιαγεία και 153 για την προστασία των καταναλωτών" θα μπορούσε άραγε η Επιτροπή να αναφέρει:

- ποια μέτρα θεωρεί πως πρέπει ληφθούν επειγόντως προκειμένου να καταλογισθούν οι πολιτικές και ποινικές ευθύνες στους πρωτεργάτες αυτής της απαράδεκτης εκστρατείας παραπληροφόρησης και ένοχης αποσιώπησης;

- αν σκοπεύει άραγε να καταστήσειποχρεωτικούς τους ελέγχους στα κράτη μέλη, όχι μόνον στα βοοειδή άνω των 30 μηνών αλλά και για όλα τα ζώα που προορίζονται για ανθρώπινη κατανάλωση χωρίς εξαιρέσεις όσον αφορά την ηλικία ή την γεωγραφική τους προέλευση, λαμβάνοντας και κατάλληλα μέτρα για την επέκταση των ελέγχων και σε όλες τις άλλες χώρες του κόσμου;

- αν φρονεί πως είναι ανάγκη να διατάξει τους εξειδικευμένους φορείς έρευνας να πραγματοποιήσουν επειγόντως έρευνες όσον αφορά τη χρησιμοποίηση των ζωικών αλεύρων και στον τομέα της εκτροφής ιχθύων, θεσπίζοντας αυστηρούς ελέγχους όσον αφορά τόσον τον επισιτισμό τους όσο και τα χημικά προϊόντα που χρησιμοποιούνται για τον καθαρισμό των δεξαμενών και να εφαρμοσθεί η αρχή της προφύλαξης αν διαπιστωθεί έστω και η παραμικρή αμφιβολία;

- σκοπεύει να επικυρώσει και να επεκτείνει τα μέτρα που πρότεινε στην οδηγία πουπέβαλε στις 24.5.2000 όσον αφορά την απαγόρευση της χρήσης ορισμένων ουσιών ορμονικής δράσης στον τομέα της ζωικής παραγωγής;

Απάντηση του κ. Byrne εξ ονόματος της Επιτροπής

(17 Μαΐου 2001)

Όσον αφορά το εσωτερικό σημείωμα της 12ης Οκτωβρίου 1990 σχετικά με τη σπογγώδη εγκεφαλοπάθεια των βοοειδών(ΣΕΒ), η Επιτροπή παραπέμπει τον κ. βουλευτή στις απαντήσεις που δόθηκαν στο θέμα αυτό, στη γραπτή ερώτηση P-1975/96 του κ. Goldsmith(1), E-1819/97 του κ. Cabezn Alonso(2) και E-3767/97 της κ. Muscardini και άλλων(3).

Η πολιτική που έγκειται στην εστίαση των δοκιμών σε ζώα μεγαλύτερα των 30 μηνών βασίζεται στη μέση περίοδο επώασης της ΣΕΒ, η οποία κυμαίνεται στα 4-5 έτη, και στην ευαισθησία των δοκιμών. Μόνον το 0,05 % όλων των κρουσμάτων της ΣΕΒ έχουν ανιχνευθεί σε ζώα μικρότερα των 31 μηνών. Η μεγάλη πλειονότητα των κρουσμάτων αυτών έχει εκδηλωθεί στο Ηνωμένο Βασίλειο κατά την έξαρση της επιδημίας της ΣΕΒ, όταν τα βοοειδή ήταν εκτεθειμένα σε πολύψηλά επίπεδα μολυσμένων ζωοτροφών. Οι δοκιμές που είναι σήμερα διαθέσιμες μπορούν να ανιχνεύσουν τη ΣΕΒ στο κλινική στάδιο της ασθένειας ή κοντά σε αυτό, αλλά όχι νωρίς στην περίοδο επώασης. Η έρευνα συνεχίζεται για πιο ευαίσθητες δοκιμές με δυνατότητες ανίχνευσης της ασθένειας σε πρώιμο στάδιο της επώασης.

Αυτή τη στιγμή, όλα τα βοοειδή με ηλικία μεγαλύτερη των 30 μηνών που σφάζονται για ανθρώπινη κατανάλωση στην Κοινότητα πρέπει ναποβάλλονται σε δοκιμές, με τη δυνατότητα απαλλαγής από αυτή την απαίτηση για την Αυστρία, τη Φινλανδία και τη Σουηδία, όταν πρόκειται για ζώα που σφάζονται μόνον για την εσωτερική τους αγορά. Αυτή η απαλλαγή παραχωρήθηκε βάσει του χαμηλότερου κινδύνου για ΣΕΒ στα εν λόγω κράτη μέλη, όπως αυτός αξιολογήθηκε από την Επιστημονική Συντονιστική Επιτροπή.

Αναμένεται η εναρμόνιση των όρων για τις εισαγωγές σε θέματα που αφορούν τη ΣΕΒ, στο πλαίσιο της πρότασης κανονισμού του Ευρωπαϊκού Κοινοβουλίου και του Συμβουλίου τη θέσπιση κανόνων πρόληψης και καταπολέμησης ορισμένων μεταδοτικών σπογγωδών εγκεφαλοπαθειών(ΜΣΕ)(4), η οποία αυτή τη στιγμή βρίσκεται στη διαδικασία έγκρισης. Αυτοί οι όροι εισαγωγής θα βασίζονται στην επιστημονική αξιολόγηση του κινδύνου για ΣΕΒ στο σχετικό κράτος μέλος και στην εξέταση των πιο ενδεδειγμένων μέτρων για τη διαχείριση αυτού του κινδύνου, συμπεριλαμβανομένων των δοκιμών. Οι συστάσεις του διεθνούς προτύπου στον τομέα αυτόν πρέπει επίσης να λαμβάνονταιπόψη. Αυτή τη στιγμή, το διεθνές πρότυπο δεν συστήνει τη δοκιμή για ΣΕΒ κατά τη σφαγή ως εμπορικό όρο.

Έως σήμερα, δεν έχουν αναφερθεί κρούσματα ΜΣΕ στα ψάρια. Στο πλαίσιο του προγράμματος FAIR, το οποίο χρηματοδοτείται από την Κοινότητα, διεξάγεται ερευνητικό πρόγραμμα που ασχολείται με το ζήτημα της ΜΣΕ στο σολομό εκτροφής. Από την 1η Ιανουαρίου 2001, απαγορεύεται η χορήγηση κρεατοσταλεύρων στα ζώα εκτροφής, στα οποία συμπεριλαμβάνονται τα ψάρια εκτροφής. Εάν ισχύσει απαλλαγή, τα ιχθυάλευρα μπορούν να χορηγηθούν ως τροφή στα ψάρια εκτροφής ύστερα από αυστηρό έλεγχο και κάτω από συνθήκες παραγωγής που καθορίζονται από την κοινοτική νομοθεσία. Ειδικότερα, τα ιχθυάλευρα πρέπει να παράγονται με την αποκλειστική χρήση ψαριών που έχουν αλιευθεί στην ανοικτή θάλασσα ή νωπώνποπροϊόντων ψαριών από μονάδες παρασκευής προϊόντων ψαριού για ανθρώπινη κατανάλωση. Αυτές οι συνθήκες συμμορφώνονται με τις πιο πρόσφατες επιστημονικές γνώμες σχετικά με το ζήτημα.

Η οδηγία 98/8/ΕΚ του Ευρωπαϊκού Κοινοβουλίου και του Συμβουλίου της 16ης Φεβρουαρίου 1998 προβλέπει ένα πλαίσιο κανόνων για τη διάθεση βιοκτόνων στην αγορά(5), ορίζοντας ως προϋπόθεση έναψηλό επίπεδο προστασίας για τον άνθρωπο, τα ζώα και το περιβάλλον.

Όλες οι ορμόνες που έχουν οιστρογόνο, ανδρογόνο ή γεσταγόνο δράση και οι οποίες θα μπορούσαν να χρησιμοποιηθούν για την πάχυνση των ζώων, καλύπτονται από την πρόταση οδηγίας του Ευρωπαϊκού Κοινοβουλίου και του Συμβουλίου(6) για την τροποποίηση της οδηγίας 96/22/ΕΚ του Συμβουλίου της 29ης Απριλίου 1996 για την απαγόρευση της χρησιμοποίησης ορισμένων ουσιών με ορμονική ή θυρεοστατική δράση και των β- ανταγωνιστικών ουσιών στη ζωική παραγωγή(7). Με αυτή την πρόταση απαγορεύεται η χρήση τους για την πάχυνση των ζώων. Η Επιτροπή αναμένει την έγκριση της πρότασης αυτής από το Ευρωπαϊκό Κοινοβούλιο και το Συμβούλιο.

(1) ΕΕ C 11 της 13.1.1997.

(2) ΕΕ C 21 της 22.1.1998.

(3) ΕΕ C 174 της 8.6.1998.

(4) ΕΕ C 258 της 10.9.1999.

(5) ΕΕ L 123 της 24.4.1998.

(6) ΕΕ C 337 E της 28.11.2000.

(7) ΕΕ L 125 της 23.5.1996.